2025

Rok **2025** (**[[Rímska číslica|MMXXV]]**) bol kalendárny rok, ktorý v súlade s gregoriánskym kalendárom začal v stredu 1. januára a skončil v stredu 31. decembra.

## Udalosti
* 1. január
** Bulharsko a Rumunsko vstúpili do Schengenského priestoru.
** po vypršaní platnosti dohody medzi ruským Gazpromom a ukrajinským Naftogazom Rusko zastavilo tranzit zemného plynu cez územie Ukrajiny do Európy.
** Poľsko prevzalo od Maďarska predsedníctvo Rady Európskej únie.
* 4. január – rakúsky kancelár Karl Nehammer oznámil, že rezignuje zo svojej funkcie.
* 6. január
** spolkový prezident Rakúskej republiky Alexander Van der Bellen poveril predsedu strany FPÖ Herberta Kickla zostavením vlády.
** kanadský predseda vlády Justin Trudeau v čase vrcholiacej vládnej krízy oznámil svoj zámer odstúpiť zo svojej funkcie a tiež z postu predsedu Liberálnej strany.
** Spojené štáty zvíťazili vo finále majstrovstiev sveta v ľadovom hokeji hráčov do 20 rokov nad Fínskom 4 : 3 po predĺžení a obhájili minuloročný titul majstra sveta.
** Indonézia sa oficiálne stala riadnym členom hospodárskeho zoskupenia BRICS.
* 7. január
** zemetrasenie s magnitúdom 7,1 M<sub>w</sub> zasiahlo Tibet a Nepál. Zabilo najmenej 126 ľudí a ďaľších 201 bolo zranených.
** Mark Zuckerberg oznámil, že spoločnosť Meta ukončí spoluprácu s tzv. „overovateľmi faktov“ a kontrolovanie faktov bude vykonávať decentralizovaným spôsobom pomocou systému *Community Notes*, ktorý sa už používa v službe X (predtým Twitter).
** na juhu Kalifornie vypukla séria požiarov, ktorým podľahlo najmenej 24 ľudí, viac ako 12 000 budov bolo zničených alebo poškodených a viac ako 180 000 ľudí sa muselo evakuovať.
* 8. január
** rakúska prezidentská kancelária oznámila, že dočasným spolkovým kancelárom Rakúskej republiky bude od 10. januára súčasný minister zahraničných vecí Alexander Schallenberg.
** pri útoku na prezidentský palác v N’Djamene, hlavnom meste Čadu, zahynulo 18 ozbrojencov a jeden vojak. 
* 9. január
** v Katedrále svätého Petra a Pavla vo Washingtone, D. C. sa uskutočnil štátny pohreb zosnulého 39. prezidenta USA Jimmyho Cartera.
** Generál Joseph Aoun bol zvolený Národným zhromaždením za 14. prezidenta Libanonu.
* 10. január – úradujúci venezuelský prezident Nicolás Maduro zložil prísahu ako prezident na tretie funkčné obdobie uprostred priebiehajúcej politickej krízy po sporných prezidentských voľbách v krajine.
* 12. január – v prezidentských voľbách v Chorvátsku opätovne zvíťazil úradujúci prezident Zoran Milanovič. V druhom kole zvíťazil nad Draganom Primoracom. Milanovič získal 78 percent hlasov a Primorac 22 percent hlasov.
* 15. január – prezident Kórejskej republiky Jun Sok-jol bol úspešne zatknutý po vyhlásení stanného práva a úspešnom návrhu obžaloby z decembra minulého roka.
* 16. január – spoločnosť Blue Origin na prvý pokus spustila svoju nosnú raketu s ťažkým nákladom New Glenn. 
* 18. január – Nigéria sa stala partnerskou krajinou hospodárskeho zoskupenia BRICS. 
* 19. január 
** do platnosti vstúpilo prímerie medzi Izraelom a Hamasom.
** v Spojených štátoch vstúpil do platnosti zákaz aplikácie TikTok. 
* 20. január – Donald Trump bol inaugurovaný za 47. prezidenta Spojených štátov na svoje druhé funkčné obdobie a JD Vance sa stal 50. viceprezidentom USA.
* 21. január – 78 ľudí zahynulo pri požiari v hoteli v lyžiarskom stredisku Kartalkaya v Turecku.
* 22. január – Thajsko sa stalo 38. krajinou a prvou v juhovýchodnej Ázii, ktorá legalizovala manželstvá osôb rovnakého pohlavia.
* 26. január – Alexandr Lukašenko bol opätovne zvolený za prezidenta Bieloruska.
* 2. február – 67. ročník odovzdávania cien Grammy vyhrala skladba „Not Like Us“ od Kendricka Lamara ako nahrávka roka a albumom roka sa stal *Cowboy Carter* od Beyoncé.
* 4. február – pri strelnom útoku vo švédskom meste Örebro zahynulo 10 ľudí vrátane útočníka.
* 12. február – rumunský prezident Klaus Iohannis rezignoval zo svojej funkcie, čím sa stal prvým rumuským prezidentom, ktorý tak urobil po revolúcii. 
* 14. február – Rusko zasiahlo samovražedným dronom Šáhid strechu prekrytia 4. reaktora černobyľskej elektrárne, zničeného pri jadrovej havárii v roku 1986. 
* 19. február
** neďaleko mesta Poznaň v Poľsku sa našli trosky druhého stupňa rakety Falcon 9 americkej spoločnosti SpaceX. Nekontrolovaný návrat do atmosféry tejto rakety ľudia pozorovali vo viacerých krajinách Európy.
** v tébskej nekropole neďaleko mesta Luxor v Egypte vedci objavili hrobku faraóna Thutmosa II. Ide o prvý takýto objav od nájdenia Tutanchamónovej hrobky v roku 1922.
* 23. február – v predčasných parlamentných voľbách v Nemecku vyhrala najväčší počet poslancov Kresťanskodemokratická únia Nemecka s 28 percentami hlasov.
* 25. február – malajzijský minister dopravy oznámil, že spoločnosť Ocean Infinity spustila novú pátraciu operáciu po troskách Boeingu 777 letu Malaysia Airlines 370, ktorý záhadne zmizol 8. marca 2014.
* 27. február – väznený vodca militantnej Strany kurdských pracujúcich, Abdullah Öcalan, vyzval na rozpustenie tejto organizácie, ktorá vedie povstanie proti tureckej vláde, a k ukončeniu ozbrojeného boja.
* 2. marec
** Firefly Aerospace sa so svojou misiou Blue Ghost Mission 1 stala prvou komerčnou spoločnosťou, ktorá úspešne pristála na Mesiaci bez akýchkoľvek technických problémov.
** v rámci 97. ročníka udeľovania Oscarov sa najlepším filmom stala americká romantická komediálna dráma *[[Anora]]*. Za najlepšie herecké výkony boli ocenení Adrien Brody a Mikey Madisonová.
* 8. marec – ocenenie Český lev v kategórii najlepší film získali *[[Vlny (film z roku 2024)|Vlny]]* režiséra Jiřího Mádla. Film zobrazuje osudy pracovníkov Čs. rozhlasu počas Pražskej jari, okupácie a nastupujúcej normalizácie.
* 11. marec
** filipínska polícia zatkla bývalého filipínskeho prezidenta Rodriga Duterteho na základe príkazu Medzinárodného trestného súdu pre podozrenie, že sa dopustil zločinov proti ľudskosti.
** v grónskych parlamentných voľbách vyhrala s 30% hlasov opozičná liberálna strana Demokrati, ktorá chce pomalšiu cestu k nezávislosti. Druhé skončilo hnutie Naleraq, ktoré uprednostňuje rýchlejšiu cestu k nezávislosti. Na treťom a štvrtom mieste skončili vládne strany Inuitské spoločenstvo a Pokroková strana s dokopy 36% hlasov, o 30% menej ako v predošlých voľbách v roku 2021. Voľby boli ostro sledované kvôli tvrdeniam amerického prezidenta Donalda Trumpa, podľa ktorého by USA mali nad ostrovom prebrať kontrolu.
* 14. marec – premiérom Kanady sa stal ekonóm Mark Carney. 59-ročný bývalý guvernér kanadskej aj britskej centrálnej banky vo funkcii vystriedal Justina Trudeaua, úradujúceho takmer 10 rokov.
* 16. marec – v nočnom klube v Kočani v Severnom Macedónsku vypukol požiar, pri ktorom zahynulo najmenej 60 ľudí a 200 bolo zranených.
* 20. marec – olympijská víťazka v plávaní Kirsty Coventryová zo Zimbabwe sa stala prvou ženou zvolenou na post prezidentky Medzinárodného olympijského výboru.
* 28. marec – v Mjanmarsku došlo k zemetraseniu s magnitúdom 7,7 M<sub>w</sub>, ktoré si vyžiadalo najmenej 3300 mŕtvych a 4500 zranených.
* 31. marec – francúzska politička Marine Le Penová bola odsúdená za spreneveru financií Európskej únie a dostala päťročný zákaz kandidovať vo voľbách.
* 2. apríl – americký prezident Donald Trump zaviedol rozsiahle obchodné clá na väčšinu krajín sveta a rozpútal globálnu obchodnú vojnu.
* 6. apríl – ruský hokejista Alexandr Ovečkin prekonal v NHL svojím 895. gólom rekord Wayna Gretzkeho v počte strelených gólov. 
* 8. apríl 
** v Santo Domingu sa počas koncertu speváka Rubbyho Péreza zrútila strecha nočného klubu Jet Set. 
** americká spoločnosť Colossal Biosciences oznámila, že vďaka genetickej úprave DNA sa jej podarilo z obyčajných vlkov vytvoriť genetickú obdobu pravlka obrovského (*Aenocyon dirus*), ktorý vyhynul pred 10 000 rokmi.
* 13. apríl 
** ruský raketový útok na centrum mesta Sumy na Ukrajine zabil najmenej 34 ľudí oslavujúcich Kvetnú nedeľu a ďaľších vyše 100 zranil.
** Veľkú cenu Bahrajnu 2025 vo Formule 1 vyhral austrálsky jazdec Oscar Piastri z tímu McLaren, na druhom mieste skončil George Russell z Mercedesu a tretí bol Lando Norris z McLarenu.
** Daniel Noboa bol opätovne zvolený za prezidenta Ekvádoru.
* 14. apríl – šesťčlenná ženská posádka, zahŕňajúca speváčku Katy Perry, snúbenicu Jeffa Bezosa Lauren Sánchezovú, moderátorku Gayle Kingovú, producentku Kerianne Flynnovú, inžinierku Aishu Boweovú a vedkyňu Amandu Nguyenovú, absolvovala suborbitálny kozmický let raketou New Shepard spoločnosti Blue Origin.   
* 15. apríl – meteorologická služba Copernicus zverejnila spolu s WMO správu za rok 2024, ktorý bol pre Európunajteplejším v histórii meraní s rozsiahlymi povodňami aj extrémnym suchom.   
* 28. apríl – vo federálnych voľbách v Kanade vyhrala so ziskom 43,7% a 169 kresiel Liberálna strana Kanady premiéra Marka Carneyho, ktorý do úradu nastúpil v marci po rezignácii premiéra Justin Trudeaua. Opoziční konzervatívci si s 41,3% a 143 kreslami polepšili, ich líder Pierre Poilievre však prišiel o svoje kreslo vo volebnom obvode Carleton.   
* 3. máj – vo federálnych voľbách v Austrálii vyhrala vládna Austrálska strana práce premiéra Anthonyho Albaneseho, získala 94 kresiel a 34,6%, najlepší výsledok v jej histórii. Opozičná koalícia vedená Peterom Duttonom získala 43 kresiel.
* 5. máj – spoločnosť Microsoft skončila prevádzku služby Skype, ktorú nahradil Microsoft Teams.
* 6. máj – nemecký spolkový snem na druhý pokus zvolil Friedricha Merza za nového kancelára Nemecka.   
* 7. máj – India vykonala v reakcii na teroristický útok v Kašmíre raketové údery na Pakistan, ktorý reagoval delostreleckými a vzdušnými útokmi na indickú časť Kašmíru.   
* 8. máj – peruánsky kardinál amerického pôvodu Robert Francis Prevost bol zvolený za 267. pápeža katolíckej cirkvi a prijal meno Lev XIV.   
* 9. máj – mexická prezidentka Claudia Sheinbaumová oznámila, že Mexiko zažalovalo spoločnosť Google kvôli zmene názvu Mexického zálivu na „Americký záliv“ pre používateľov platformy Google Maps v Spojených štátoch.   
* 9. máj – 25. máj – 88. Majstrovstvá sveta v ľadovom hokeji v Štokholme a Herningu   
* 10. máj – pristávacie puzdro zlyhanej sovietskej planetárnej sondy Kosmos-482 z programu Venera, ktorá v roku 1972 odštartovala smerom k Venuši, zaniklo v zemskej atmosfére nad východným Indickým oceánom v oblasti západne od Jakarty v Indonézii.
* 12. máj
** Strana kurdských pracujúcich oficiálne oznámila svoje rozpustenie a ukončenie konfliktu s Tureckom.
** Medzinárodná organizácia pre civilné letectvo uznala Rusko za zodpovedné za zostrelenie letu Malaysia Airlines 17 nad východnou Ukrajinou, pri ktorom 17. júla 2014 zahynulo 298 ľudí.
* 13. máj – začal sa 78. ročník filmového festivalu v Cannes, na ktorom bol Zlatou palmou za celoživotné dielo poctený Robert De Niro. V hlavnej súťaži sa predstaví 22 filmov, ktoré posudzuje porota pod vedením Juliette Binoche.
* 15. máj – víťazom La Ligy pre sezónu 2024/25 sa stali futbalisti FC Barcelona.
* 18. máj
** Pápež Lev XIV. odslúžil pred bazilikou svätého Petra inauguračnú svätú omšu na námestí sv. Petra.
** v prvom kole prezidentských volieb v Poľsku vyhral kandidát Občianskej platformy a primátor Varšavy, centrista Rafał Trzaskowski (31,36 %), ktorý spolu s kandidátom PiS Karlom Nawrockim (29,54 %) postúpil do druhého kola.
** v predčasných parlamentných voľbách v Portugalsku vyhrala vládna Demokratická aliancia premiéra Luísa Montenegra (32,7%), ktorá si mierne polepšila oproti výsledku z roku 2024.
** v druhom kole prezidentských volieb v Rumunsku vyhral prozápadný liberál a primátor Bukurešti Nicușor Dan (53,60 %), ktorý porazil nacionalistu Georgea Simiona (46,40 %).
* 24. máj – skončil sa 78. ročník filmového festivalu v Cannes. Zlatú palmu získal triler iránskeho režiséra Džafara Panahího *Un simple accident*, inšpirovaný časom, ktorý strávil v iránskom väzení za „protirežimnú propagandu“.
* 28. máj – silné dažde v západnej Nigérii spôsobili ničivé záplavy, v dôsledku ktorých zahynulo vyše 200 ľudí, pričom zhruba päť stovák ostáva nezvestných.
* 1. jún 
** druhé kolo prezidentských volieb v Poľsku tesne vyhral konzervatívny kandidát s podporou PiS-u, historik Karol Nawrocki(50,89 %), zatiaľ čo jeho protikandidát, liberálny primátor Varšavy Rafał Trzaskowski (PO) získal 49,11 % hlasov.
** Ukrajina spustila rozsiahly útok  dronov na ruské vojenské základne. Napadnutých bolo viac ako 40 lietadiel ruského letetctva.
* 10. jún – pri streľbe 21-ročného bývalého študenta na strednej škole Dreierschützengasse v rakúskom Grazi zahynulo 11 ľudí vrátane útočníka a vyše 30 bolo zranených.
* 12. júnv Indií sa zrútilo lietadlo Boeing 787 Dreamliner krátko po vzlete z letiska v Ahmadábáde.
* 18. jún – v NHL porazili hokejisti Floridy Panthers klub Edmonton Oilers a získali Stanleyho pohár pre sezónu 2024/2025.
* 23. jún – Kirsty Coventry zo Zimbabwe sa ujala funkcie prezidenta Medzinárodného olympijského výboru ako prvá žena a prvá osoba z Afriky.
* 1. júl – Dánsko prevzalo od Poľska predsedníctvo Rady Európskej únie. 
* 2. júl – Dalajláma v čase osláv svojich 90. narodenín vyhlásil, že po smrti bude mať nástupcu a jedine nadácia, ktorú založil, bude zodpovedať za jeho výber.
* 4. júl – 7. júl – počas povodní v centrálnom Texase v Spojených štátoch zahynulo najmenej 104 ľudí a desiatky sú nezvestné. 
* 22. júl – prezident Donald Trump rozhodol o opätovnom vystúpení USA z organizácie UNESCO, rovnako ako už skôr z WHO a UNHRC.
* 23. júl – Medzinárodný súdny dvor vydal stanovisko, že globálna zmena klímy je nepochybne spôsobená ľudskou činnosťou a štáty majú povinnosť znižovať jej dopady na základe medzinárodných zmlúv i základných ľudských práv.
* 27. júl – Tadej Pogačar vyhral 112. ročník Tour de France, získal svoj 4. titul.
* 1. august – Salvádorsky parlament schválil zmenu ústavy umožňujúcu súčasnému prezidentovi Nayibu Bukeleovi neobmedzene kandidovať vo všetkých budúcich prezidentských voľbách.
* 3. august – sopka Krašeninnikov na ruskom polostrove Kamčatka vybuchla prvý raz od roku 1550.
* 10. august – víťazom anglického superpohára pre rok 2025 sa stali futbalisti Crystal Palace, ktorí vo finále porazili Liverpool.
* 15. august – na Elmendorfovej-Richardsonovej základni na Aljaške sa uskutočnil samit Rusko – Spojené štáty za účasti ruského prezidenta Vladimira Putina a prezidenta USA  Donalda Trumpa, ktorého hlavnou témou bolo ukončenie prebiehajúcej rusko-ukrajinskej vojny.
* 22. august – Integrovaná klasifikácia fáz potravinovej bezpečnosti (IPC) podporovaná Organizáciou Spojených národov (OSN) oficiálne vyhlásila v meste Gaza stav hladomoru.
* 28. august – na letisku pri meste Radom v Poľsku havarovalo počas nácviku leteckej šou stíhacie lietadlo F-16poľských vzdušných síl, pilot nehodu neprežil a letecké dni boli zrušené.
* 7. september – na Slovensku bolo pozorovateľné úplné zatmenie Mesiaca. Zatmenie bolo úplne viditeľné nad východnou Afrikou, Áziou a strednou a západnou Austráliou. Pri východe Mesiaca bolo viditeľné nad väčšinou Afriky a Európy a pri západe nad stredným Tichým oceánom.
* 9. september – niekoľko ruských dronov narušilo vzdušný priestor Poľska a následne bolo zostrelených, pričom Poľsko aktivovalo v dôsledku incidentu článok 4 dohody o NATO.
* 14. september – dánsky cyklista Jonas Vingegaard sa stal víťazom 80. ročníka pretekov Vuelta a España.
* 29. september – parlamentné voľby v Moldavsku vyhrala proeurópska strana PAS prezidentky Maie Sanduovej.
* 30. september – Joseph Kabila, bývalý prezident Konžskej demokratickej republiky, bol v neprítomnosti odsúdený na trest smrti za vlastizradu a vojnové zločiny.
* 4. október – české parlamentné voľby vyhralo hnutie ANO expremiéra Andreja Babiša (34,51 %), nasledované koalíciou SPOLU (23,36 %) a hnutím STAN (11,23 %). Do snemovne sa dostali aj Piráti (8,97 %), hnutie SPD (7,78 %) a Motoristi sebe (6,77 % platných hlasov).
* 10. október – Nobelovu cenu za mier získala venezuelská opozičná politička María Corina Machadová „za neúnavnú prácu pri presadzovaní demokratických práv venezuelského ľudu a za boj za dosiahnutie spravodlivého a mierového prechodu od diktatúry k demokracii“.
* 13. október – Cenu Švédskej ríšskej banky za ekonomické vedy na pamiatku Alfreda Nobela získali Joel Mokyr, Philippe Aghion a Peter Howitt za výskum vplyvu inovácií na hospodársky rast.
* 19. október – z múzea Louvre v Paríži bolo odcudzených viacero korunovačných šperkov zo zbierky Napoleona Bonaparte a cisárovnej Eugénie.
** 21. október  
*** senát Špecializovaného trestného súdu v Banskej Bystrici odsúdil Juraja Cintulu, páchateľa atentátu na Roberta Fica z mája 2024, na 21 rokov odňatia slobody za spáchanie obzvlášť závažného zločinu teroristického útoku.
*** Cisár Naruhito vymenoval Sanae Takaičiovú za prvú predsedníčku vlády Japonska v histórii krajiny.
* 24. október – v Sixtínskej kaplnke vo Vatikáne sa uskutočnila spoločná modlitba pápeža Leva XIV. a britského kráľa Karola III., hlavy Anglikánskej cirkvi.
* 1. november – Pápež Lev XIV. vyhlásil anglického svätca, teológia a kardinála Johna Henryho Newmana za učiteľa Katolíckej cirkvi
* 4. november – za starostu New Yorku bol zvolený demokratický kandidát Zohran Mamdani, americký politik narodený v Ugande indickým rodičom. Do úradu by mal nastúpiť 1. januára 2026.
* 5. november – predsedom Poslaneckej snemovne českého parlamentu sa stal Tomio Okamura, líder hnutia SPD. Rozprava k voľbe trvala takmer 7 hodín.
* 9. november – zrážka vlakov v Pezinku so 79 zranenými osobami.
* 17. november – bývalá bangladéšska premiérka Hasína Wadžídová bola v neprítomnosti uznaná vinnou zo zločinov proti ľudskosti a odsúdená na trest smrti.

## Nobelova cena
* za fyziku: John Clarke / Michel Devoret / John M. Martinis
* za chémiu: Susumu Kitagawa / Richard Robson / Omar M. Yaghi
* za medicínu: Mary E. Brunkowová / Fred Ramsdell / Šimon Sakaguči
* za literatúru: László Krasznahorkai
* za mier: María Corina Machadová

## Úmrtia

[náhľad|upright|[David Lynch († 16. január)]]
[náhľad|upright|[Gene Hackman († 18. február)]]
[náhľad|upright|[Štefan Kvietik († 21. marec)]] 
[náhľad|upright|[Val Kilmer († 1. apríl)]]
[náhľad|upright|[František (pápež)|František († 21. apríl)]]
[náhľad|upright|[Jiří Bartoška († 8. máj)]]
[náhled|upright|[Loretta Swit († 30. máj)]]
[náhled|upright|[Brian Wilson (hudobník)|Brian Wilson († 11. jún)]]
[náhľad|upright|[Ozzy Osbourne († 22. júl)]]
[náhľad|upright|[Jim Lovell († 7. august)]]
[náhľad|upright|[Robert Redford († 16. september)]] 
[náhľad|upright|[Claudia Cardinaleová|Claudia Cardinale († 23. september)]] 
[náhľad|upright|[Jane Goodallová († 1. október)]] 
[náhľad|upright|[Diane Keaton († 11. október)]] 
[náhľad|upright|[Oľga Feldeková († 6. december)]] 
[náhľad|upright|[Brigitte Bardot († 28. december)]] 

* 1. január – David Lodge, britský prozaik, dramatik, satirik a literárny kritik (* 1935)
* 1. január – Igor Poznič, slovinský profesionálny futbalista (* 1967)
* 2. január – Ágnes Keletiová, maďarská gymnastka, olympijská víťazka (* 1921)
* 2. január – Ján Zachara, slovenský boxer, olympijský víťaz (* 1928)
* 3. január – Pavel Čáni, srbský maliar, grafik a pedagóg (* 1953)
* 5. január – Eduard Gombár, český arabista, historik islamských krajín (* 1952)
* 7. január – Jean-Marie Le Pen, francúzsky politik (* 1928)
* 8. január – Peter Wittgrúber, slovenský historik, mestský kronikár a poslanec Mestského zastupiteľstva v Pezinku (* 1974)
* 11. január – Zora Palová, slovenská textilná a sklárska výtvarníčka (* 1947)
* 12. január – Masahiro Mori, japonský robotik (* 1927)
* 14. január – Ladislav Hučko, gréckokatolícky biskup (* 1948)
* 16. január – Pavel Cmorej, slovenský filozof, logik (* 1937)
* 16. január – David Lynch, americký filmový režisér, výtvarník, maliar, scenárista a spisovateľ (* 1946)
* 16. január – Joan Plowright, britská herečka (* 1929)
* 17. január – Martin Pollack, rakúsky novinár, spisovateľ a prekladateľ (* 1944)
* 18. január – Vladimír Štefuca, slovenský herec, dabér, recitátor (* 1940)
* 18. január – Eliška Wagnerová, česká právnička, ústavná sudkyňa a senátorka (* 1948)
* 20. január – Bertrand Blier, francúzsky režisér (* 1939)
* 21. január – Carlos Mauricio Funes, salvádorský novinár a politik, v rokoch 2009 až 2014 salvádorský prezident (* 1959)
* 26. január – Arto Salomaa, fínsky matematik, informatik a akademik (* 1934)
* 30. január – Karol Fabián, slovenský počítačový vedec a priekopník Internetu (* 1949)
* 31. január – Táňa Radeva, slovenská herečka (* 1957)
* 31. január – Jozef Vladár, slovenský archeológ (* 1934)
* 1. február – Horst Köhler, nemecký politik, v rokoch 2004 až 2010 nemecký prezident (* 1943)
* 4. február – Karol Ondreička, slovenský hokejový útočník (* 1961)
* 5. február – Ján Cuper, slovenský politik (* 1946)
* 7. február – Tony Roberts, americký herec (* 1939)
* 10. február – Ján Mráz, slovenský akademický maliar (* 1935)
* 11. február – Anton Adamčík, slovenský redaktor TV JOJ (* 1965)
* 15. február – Muhsin Hendricks, juhoafrický imám, islamský učenec a LGBT aktivista (* 1967)
* 18. február – Gene Hackman, americký herec a spisovateľ (* 1930)
* 19. február – František Bartko, slovenský generál (* 1954)
* 19. február – Souleymane Cissé, malijský režisér (* 1940)
* 19. február – Jean Sarrus, francúzsky spevák, skladateľ, producent a herec (* 1945)
* 21. február – Eva Ľuptáková, slovenská umelecká historička (* 1956)
* 25. február – Roberto Orci, mexicko-americký filmový producent a scenárista (* 1973)
* 26. február – Michelle Trachtenbergová, americká herečka (* 1985)
* 27. február – Teofil Klas, slovenský básnik a prekladateľ (* 1940)
* 27. február – Boris Vasilievič Spasskij, francúzsky šachový veľmajster ruského pôvodu (* 1937)
* 28. február – David Johansen, americký spevák (* 1950)
* 3. marec – Dan Gawrecki, český historik (* 1943)
* 3. marec – Jozef Markuš, slovenský ekonóm, prognostik a politik (* 1944)
* 4. marec – Roy Ayers, americký vibrafonista, klávesista, hudobný skladateľ, spevák a producent (* 1940)
* 5. marec – Sylvester Turner, americký právnik a politik (* 1954)
* 6. marec – Dušan Čaplovič, slovenský archeológ, politik (* 1946)
* 6. marec – Josef Zíma, český herec, spevák a moderátor (* 1932)
* 8. marec – Ivan Gajan, slovenský klavirista (* 1958)
* 11. marec – Sofija Asgatovna Gubajdulinová, ruská hudobná skladateľka tatárskeho pôvodu (* 1931)
* 14. marec – Peter Hric, slovenský cyklista (* 1965)
* 16. marec – Anna R., nemecká speváčka, členka kapely Rosenstolz (* 1969)
* 18. marec – Brigita Hertlová, česká divadelná režisérka, dramaturgička a prekladateľka (* 1938)
* 21. marec – George Foreman, americký profesionálny boxer (* 1949)
* 21. marec – Štefan Kvietik, slovenský herec, divadelný pedagóg a politik (* 1934)
* 23. marec – Edita Bugalová, sslovenská muzikologička, publicistka, editorka, dramaturgička a hudobná manažérka (* 1951)
* 23. marec – Marianna Grznárová, slovenská poetka a prozaička (* 1941)
* 25. marec – Juan Aguilera, španielsky tenista (* 1962)
* 25. marec – Pavel Jacz, slovenský redaktor, novinár, moderátor (* 1958)
* 28. marec – Ján Ďurica, slovenský rímskokatolícky kňaz, jezuita, vysokoškolský pedagóg a biblista (* 1943)
* 29. marec – Richard Chamberlain, americký herec (* 1934)
* 31. marec – Yves Boisset, francúzsky filmový režisér (* 1939)
* 1. apríl – Val Kilmer, americký herec (* 1959)
* 3. apríl – Theodore Edgar McCarrick, americký rímskokatolícky kňaz, biskup, kardinál (* 1930)
* 6. apríl – Clem Burke, americký bubeník, člen skupiny Blondie (* 1954)
* 6. apríl – Anna Slováčková, česká speváčka a herečka (* 1995)
* 8. apríl – Rubby Pérez, dominikánsky merengue spevák (* 1956)
* 9. apríl – Milan Marčok, slovenský vysokoškolský pedagóg a regionálny politik (* 1939)
* 10. apríl – Leo Beenhakker, holandský futbalový tréner (* 1942)
* 13. apríl – Mario Vargas Llosa, peruánsky spisovateľ, nositeľ Nobelovej ceny (* 1936)
* 14. apríl – Alexander Ruttkay, slovenský archeológ, historik, profesor (* 1941)
* 18. apríl – Nikola Pokrivač, chorvátsky futbalista (* 1985)
* 19. apríl – Jan Červinka, český horolezec (* 1930)
* 19. apríl – Jaroslav Kubečka, slovenský ekonóm, minister hospodárstva ČSFR a druhý minister hospodárstva SR (* 1934)
* 20. apríl – Vladimír Popovič, slovenský maliar a výtvarník (* 1939)
* 21. apríl – František, 266. pápež katolíckej cirkvi (* 1936)
* 21. apríl – Alexander Vika, slovenský sochár (* 1933)
* 23. apríl – David Thomas, americký spevák, skladateľ a hudobník (* 1953)
* 24. apríl – Ladislav Polka, slovenský policajt, odborový predák a politik (* 1952)
* 28. apríl – Brendan Comiskey, bývalý biskup diecézy Ferns v Írsku (* 1935)
* 8. máj – Jiří Bartoška, český herec a filmový organizátor (* 1947)
* 11. máj – Sabu, americký profesionálny wrestler (* 1964)
* 13. máj – José Mujica, uruguajský politik, člen partizánskej organizácie Tupamaros a prezident Uruguja (* 1935)
* 15. máj – Andrej Fogaš, slovenský tajný biskup a bazilián (* 1945)
* 16. máj – Peter Lax, americko-maďarský matematik (* 1926)
* 21. máj – Ján Formánek, rímskokatolícky kňaz a kaplán, bratislavský dekan (* 1936)
* 22. máj – Alasdair MacIntyre, britsko-americký morálny a politický filozof (* 1929)
* 23. máj – Sebastião Salgado, brazílsky dokumentárny fotograf (* 1944)
* 26. máj – Rick Derringer, americký rockový hudobník, skladateľ a producent (* 1947)
* 28. máj – Ngũgĩ wa Thiong'o, keňský spisovateľ (* 1938)
* 28. máj – George Elwood Smith, americký fyzik, nositeľ Nobelovej ceny (* 1930)
* 30. máj – Loretta Swit, americká herečka (* 1937)
* 2. jún – Eva Borušovičová, slovenská scenáristka, režisérka a spisovateľka (* 1970)
* 2. jún – Pierre Nora, francúzsky historik a nakladateľ (* 1931)
* 3. jún – Eugen Doga, moldavský hudobný skladateľ (* 1937)
* 8. jún – Francis Giacobetti, francúzsky fotograf, režisér, producent a scenárista (* 1939)
* 8. jún – Vladimír Smutný, slovenský kameraman a fotograf (* 1942)
* 9. jún – Frederick Forsyth, britský spisovateľ (* 1938)
* 11. jún – Tomáš Fassati, český vedec, vysokoškolský pedagóg a odborný manažér (* 1952)
* 11. jún – Brian Wilson, americký hudobník (* 1942)
* 12. jún – Daniel Očenáš, slovenský astronóm (* 1949)
* 15. jún – Juan Calzadilla, venezuelský spisovateľ a umelec (* 1930)
* 16. jún – Daniel Kleppner, americký fyzik a profesor (* 1932)
* 17. jún – Léon Krier, luxemburský architekt a urbanista (* 1946)
* 19. jún – Ján Ľupták, slovenský politik (* 1946)
* 20. jún – Ivar Giaever, nórsko-americký fyzik (* 1929)
* 25. jún – Eva Šmáliková, slovenská operná speváčka (* 1927)
* 27. jún – Ladislav Szalay, slovenský spisovateľ (* 1929)
* 30. jún – Luis Pascual Dri, argentínsky rímskokatolícky kňaz a kardinál (* 1927)
* 2. júl – Julian McMahon, austrálsky herec (* 1968)
* 3. júl – Diogo Jota, portugalský futbalista (* 1996)
* 3. júl – Michael Madsen, americký herec (* 1957)
* 9. júl – Ľubomír Ďurček, slovenský konceptuálny umelec, maliar, akčný umelec (* 1948)
* 16. júl – Volodymyr Vasyľovyč Mykyta, ukrajinský maliar (* 1931)
* 17. júl – Felix Baumgartner, rakúsky parašutista a BASE jumper (* 1969)
* 18. júl – André Armand Vingt-Trois, francúzsky rímskokatolícky kňaz, emeritný parížsky arcibiskup, kardinál (* 1942)
* 20. júl – Malcolm-Jamal Warner, americký herec (* 1970)
* 22. júl – George Kooymans, holandský gitarista (* 1948)
* 22. júl – Ozzy Osbourne, spevák heavy metalovej kapely Black Sabbath (* 1948)
* 23. júl – Jozef Hanker, slovenský politik (* 1934)
* 24. júl – Hulk Hogan, americký herec a wrestler (* 1953)
* 26. júl – Jiří Krampol, český herec a moderátor (* 1938)
* 27. júl – Horst Mahler, nemecký právnik a obhajca (* 1936)
* 3. august – Loni Anderson, americká herečka (* 1945)
* 3. august – Peter Veselovský, slovenský hokejista (* 1964)
* 4. august – Talğat Amankeldiulı Musabayev, sovietsky a ruský kozmonaut (* 1951)
* 5. august – Ion Iliescu, rumunský politik (* 1930)
* 6. august – Božena Lenčová, slovenská spisovateľka (* 1937)
* 7. august – Jim Lovell, americký astronaut (* 1928)
* 10. august – Pavol Krška, slovenský hudobný skladateľ (* 1949)
* 10. august – Karol Mika, slovenský lekár (* 1927)
* 17. august – Oldo Hlaváček, slovenský herec (* 1934)
* 20. august – Anna Záborská, slovenská politička (* 1948)
* 25. august – Zdena Salivarová, česká spisovateľka a prekladateľka, manželka Josefa Škvoreckého (* 1933)
* 25. august – Rainer Weiss, americký fyzik, nositeľ Nobelovej ceny (* 1932)
* 27. august – Cesare Nosiglia, talianský rímskokatolícky kňaz, prelát (* 1944)
* 28. august – Rinčengijn Barsbold, mongolský geológ a paleontológ (* 1935)
* 4. september – Giorgio Armani, taliansky módny návrhár (* 1934)
* 5. september – Ken Dryden, kanadský hokejista (* 1947)
* 6. september – David Baltimore, americký mikrobiológ (* 1938)
* 6. september – Ľubomír Longauer, slovenský maliar, grafik a vysokoškolský pedagóg (* 1948)
* 7. september – Ján Szelepcsényi, slovenský dirigent, hudobný skladateľ (* 1937)
* 10. september – Jutta Bauerová, nemecká ilustrátorka a autorka kníh pre deti a mládež (* 1955)
* 10. september – Charlie Kirk, americký pravicový konzervatívny politický aktivista, spisovateľ (* 1993)
* 12. september – Peter Hirsch, britský fyzik (* 1925)
* 14. september – Nicholas Grimshaw, britský architekt (* 1939)
* 16. september – Robert Redford, americký herec a režisér (* 1936)
* 17. september – Hans Enoksen, grónsky politik (* 1956)
* 17. september – John Rogers Searle, americký filozof (* 1932)
* 22. september – Josef Jonáš, český lekár, predstaviteľ alternatívnej medicíny a spisovateľ (* 1945)
* 23. september – Claudia Cardinale, talianska herečka, veľvyslankyňa UNESCO (* 1938)
* 23. september – Danny Thompson, britský kontrabasista (* 1939)
* 24. september – George Smoot, americký astrofyzik (* 1945)
* 25. september – Juraj Bartusz, slovenský sochár a umelec (* 1933)
* 1. október – Jane Goodallová, britská biologička (* 1934)
* 2. október – Gabriela Ivana Vlková, česká teologička a pedagogička (* 1964)
* 3. október – Henri Ciriani, peruánsko-francúzsky architekt (* 1936)
* 3. október – Edu Manga, brazílsky futbalista (* 1967)
* 3. október – Patricia Routledge, britská herečka (* 1929)
* 4. október – Ivan Klíma, český spisovateľ a publicista (* 1931)
* 6. október – Dana Drábová, česká jadrová fyzička a politička (* 1961)
* 6. október – Theo Jörgensmann, nemecký klarinetista a jazzový hudobný skladateľ (* 1948)
* 7. október – Ľudmila Gajdošíková, slovenská právnička a sudkyňa (* 1953)
* 7. október – John B. Gurdon, britský biológ, nositeľ Nobelovej ceny za fyziológiu alebo medicínu (* 1933)
* 11. október – Diane Keaton, americká herečka, speváčka, režisérka a producentka (* 1946)
* 11. október – Ian Watkins, anglický rockový spevák, textár (* 1977)
* 16. október – Samantha Eggar, britská herečka (* 1939)
* 16. október – Ace Frehley, americký rockový gitarista, spoluzakladateľ skupiny KISS (* 1951)
* 16. október – Claes Hake, švédsky grafik a sochár (* 1945)
* 17. október – Milan Dobeš, slovenský maliar, grafik a sochár (* 1929)
* 17. október – Tomiiči Murajama, japonský politik (* 1924)
* 18. október – Jang Čen-ning, čínsko-americký fyzik, nositeľ Nobelovej ceny (* 1922)
* 18. október – Sam Rivers, americký basgitarista skupiny Limp Bizkit (* 1977)
* 20. október – Edoardo Menichelli, taliansky rímskokatolícky kňaz, biskup, kardinál Svätej rímskej cirkvi (* 1939)
* 20. október – Jozef Mihalkovič, slovenský básnik a prekladateľ (* 1935)
* 25. október – Hamilton O. Smith, americký mikrobiológ, nositeľ Nobelovej ceny za fyziológiu alebo medicínu (* 1931)
* 27. október – Prunella Scales, britská herečka (* 1932)
* 28. október – Richard Bonnot, francúzsky herec, spevák a hudobník (* 1957)
* 31. október – Tchéky Karyo, francúzsky herec (* 1953)
* 2. november – Guido Venturoni, taliansky admirál (* 1934)
* 3. november – Dick Cheney, americký politik a obchodník, 46. viceprezident USA (* 1941)
* 3. november – Diane Ladd, americká herečka (* 1935)
* 4. november – Dominik Duka, český kardinál Svätej rímskej cirkvi, emeritný pražský arcibiskup a prímas (* 1943)
* 6. november – Pauline Collins, britská herečka (* 1940)
* 6. november – Frederick Hamilton Hauck, americký vojenský letec a astronaut (* 1941)
* 6. november – James Dewey Watson, americký vedec, biochemik, nositeľ Nobelovej ceny za fyziológiu alebo medicínu (* 1928)
* 8. november – Marta Zágoršeková, slovenská estetička a vysokoškolská pedagogička (* 1942)
* 11. november – Sally Kirklandová, americká herečka (* 1941)
* 12. november – Juraj Lexmann, slovenský muzikológ, skladateľ a režisér hudobných dokumentárnych filmov (* 1941)
* 21. november – Erik Panák, slovenský filmový producent (* 1968)
* 21. november – Ornella Vanoni, talianska speváčka (* 1934)
* 23. november – Udo Kier, nemecký herec (* 1944)
* 24. november – Jorga Kotrbová, česká herečka a dabérka (* 1947)
* 28. november – Pier Enrico Stefanetti, taliansky kňaz, pápežský ceremoniár (* 1952)
* 29. november – Tom Stoppard, britský dramatik (* 1937)
* 3. december – Theodor Pištěk, český maliar, kostýmový výtvarník a scénograf (* 1932)
* 4. december – Géza Erdélyi, slovenský kalvínsky kňaz, emeritný biskup Reformovanej kresťanskej cirkvi na Slovensku (* 1937)
* 5. december – Frank Gehry, americký architekt (* 1929)
* 5. december – Patrik Hezucký, český moderátor a herec (* 1970)
* 6. december – Oľga Feldeková, slovenská prozaička, novinárka, scenáristka a dramaturgička (* 1943)
* 10. december – Marian Kotleba, slovenský basketbalista (* 1952)
* 10. december – Madeleine Wickhamová, britská novinárka a spisovateľka (* 1969)
* 11. december – Władysław Siemaszko, poľský právnik a historik (* 1919)
* 12. december – Peter Greene, americký herec (* 1965)
* 12. december – Dušan Medzihradský, slovenský režisér a scenárista (* 1938)
* 13. december – Peter Mikulík, slovenský herec a režisér (* 1941)
* 14. december – Jozef Gruska, slovenský teoretický informatik, priekopník informatiky, odborník na kvantové výpočty (* 1933)
* 14. december – Rob Reiner, americký režisér, herec a producent (* 1947)
* 22. december – Sivert Guttorm Bakken, norský biatlonista (* 1998)
* 22. december – Chris Rea, britský gitarista, spevák a autor piesní (* 1951)
* 28. december – Brigitte Bardotová, francúzska filmová herečka, modelka, speváčka (* 1934)
* 31. december – Pavel Nečas, český herec (* 1966)

## Referencie